ناگن (2015ء ٹی وی سیریز)

ناگن  بھارت کا سُپر نیچرل فینٹسی تھرلر ٹیلی ویژن سیریز ہے جسے ایکتا کپور نے بالاجی ٹیلی فلمز کے بینر تلے بنایا۔ یہ سیریز اچھا دھاری ناگنوں کی زندگی کے گرد گھومتی ہے۔ ہر سیزن میں، یہ سانپ برائی کا مقابلہ کرتے ہیں اور طاقت کا قطعی ذریعہ 'ناگمنی' ، کو برائی سے محفوظ رکھتے ہیں۔

پہلے سیزن کا آغاز 1 نومبر 2015ء کو ہوا تھا اور 62 اقساط کے ساتھ 5 جون 2016ء کو اختتام پزیر ہوا۔ اس میں مونی رائے، ارجن بجلانی، ادا خان اور سدھا چندرن نے اداکاری کی۔ یہ ہندوستانی ٹیلی ویژن کے اعلیٰ درجہ بند شوز میں سے ایک بن گیا۔

دوسرا سیزن 8 اکتوبر 2016ء سے 25 جون 2017ء تک 75 اقساط کے ساتھ نشر ہوا۔ اس میں مونی رائے، کرنویر بوہرا، ادا خان، آشکا گوراڈیا اور سدھا چندرن نے اداکاری کی، اس میں مونی رائے نے شیوانیا کی حیثیت سے نیا کردار نبھایا۔

تیسرا سیزن 2 جون 2018ء سے 26 مئی 2019ء تک 103 اقساط کے ساتھ نشر ہوا۔ اس میں سوربھی جیوتی، پرل وی پوری، انیتا ہسانندنی، رجت ٹوکس اور رخشندہ خان نے اداکاری کی، اس میں کرشمہ تنا نے بھی اداکاری کی۔

چوتھا سیزن ”ناگن: بھاگیہ کا زہریلا کھیل“ کے نئے عنوان سے 14 دسمبر 2019ء کو نشرا ہوا۔ اس میں نیا شرما، جیسمن بھسین، ساینتنی گھوش، وجیندر کُمریا، انیتا ہسانندنی اور رشمی دیسائی نے اداکاری کی۔

پانچواں سیزن 9 اگست 2020ء سے 6 فروری 2021ء تک نشر ہوا۔ اس میں سربھی چندنا، شرد ملہوترا اور موہت سہگل نے مرکزی کردار ادا کیے۔

چھٹا سیزن 12 فروری 2022ء سے 9 جولائی 2023ء تک نشر ہوا اور اس میں تیجسوی پرکاش، سمبا ناگپال، مہک چہل، پرتیک سہجپال، شرے متل اور واٹسل شیٹھ نے مرکزی کردار نبھائے۔

ساتویں سیزن کا اعلان کیا گیا ہے جو 2025ء میں ریلیز ہونے والا ہے۔

 حوالہ جات 

زمرہ:ہندی زبان کے ٹیلی ویژن پروگرام
زمرہ:بھارتی ڈراما ٹیلی ویژن سلسلے
زمرہ:ان پٹ کی غلطیوں کے ساتھ ٹریک فہرستیں
زمرہ:ویکی ڈیٹا سے مختلف مختصر وضاحت
زمرہ:ممبئی میں سیٹ ٹیلی ویژن شو
زمرہ:راجستھان میں سیٹ ٹیلی ویژن شو
زمرہ:گجرات (بھارت) میں سیٹ ٹیلی ویژن شو
زمرہ:بھارتی ٹیلی ویژن سیریز
زمرہ:ڈراما ٹیلی ویژن سلسلے
زمرہ:2015ء میں آغاز ٹیلی ویژن سیریز
زمرہ:2010ء کے بھارتی ٹی وی سیریز